**Limita geometriei vieții**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În dimensiunea vieții, care limită ne pune,

Ne petrecem clipe-n gânduri, chiar de-s rele, chiar de-s bune!

Fiecare, punct cu punct, își trasează-ncet destinul

Și îl crede împlinit, având în vedere planul.

Între linii paralele, ori intersectate-ntr-una,

Tragem zilele în ani, visuri puse in cununa

Stelelor din Univers, ne vor lumina de-ndată

Și in colțuri de triunghi, viața ne va fi schimbată!

De acolo coborâm câte-o mediană-n ceață...

Îndrăzneți, vom încerca un pătrat făcut din ață!

Vom simți in planul nostru mâzgălit( tot incercând)

Că acoperim un spațiu limitat cu ce-i în gând.

Câteodată ne-învârtim într-un cerc care ne-nchide

Si nu mai visăm că suntem cei ce am putea a tinde

Spre dimensiunea care gândul n-a gândit nicicând.

Geometria vieții-e plană! M-am trezit din somn... zâmbind!